Document ID: 32009R0617

UREDBA SVETA (ES) št. 617/2009
z dne 13. julija 2009
o odprtju avtonomne tarifne kvote za uvoz visokokakovostnega govejega mesa
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Glede na interes Skupnosti za razvoj skladnih trgovinskih odnosov s tretjimi državami bi bilo treba zagotoviti odprtje uvozne tarifne kvote Skupnosti v višini 20 000 ton visokokakovostnega svežega, ohlajenega ali zamrznjenega govejega mesa kot avtonomni ukrep.
(2)
V skladu s členom 144 Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) in v povezavi s členom 4 navedene uredbe tarifne kvote za proizvode iz te uredbe odpre in upravlja Komisija v skladu s podrobnimi pravili, sprejetimi v skladu s postopkom iz člena 195(2) navedene uredbe -
SPREJEL NASLEDNJO UREDBO:
Člen 1
1. Odpre se letna uvozna tarifna kvota Skupnosti v višini 20 000 ton, izraženih v teži proizvoda, pod zaporedno številko 09.4449, za visokokakovostno sveže, ohlajeno ali zamrznjeno goveje meso z oznakami KN 0201, 0202, 0206 10 95 in 0206 29 91.
2. Uvozna dajatev za kvoto iz odstavka 1 znaša 0 %.
3. Leto, za katero velja kvota, traja od 1. julija do 30. junija.
Člen 2
Tarifno kvoto iz člena 1 upravlja Komisija v skladu s členom 144 in členom 195(2) Uredbe (ES) št. 1234/2007.
Člen 3
Ta uredba začne veljati tretji dan po objavi v Uradnem listu Evropske unije.
Uporablja se od 1. avgusta 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. julija 2009

Labels: 3
17